Temeljem odredbe članka 391. Zakona o vlasništvu i drugim stvarnim pravima (˝Narodne novine˝ broj 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09., 143/12., 152/14. ), članka 10. Odluke o uvjetima, načinu i postupku gospodarenja nekretninama u vlasništvu Općine Kostrena (˝Službene novine Primorsko-goranske županije˝ broj 54/09, 8/10) i Odluke Općinskog vijeća Općine Kostrena od 22. srpnja 2021. godine KLASA: 021-05/21-01/9 URBROJ: 2170-07-01-21-24, Općina Kostrena dana 04. listopada 2021. godine objavljuje sljedeći

***J A V N I N A T J E Č A J***

***za zamjenu suvlasničkog omjera nekretnine k.č. broj 2776/1 u suvlasništvu Općine Kostrena u 8/30 dijela za suvlasničke omjere nekretnine k.č. broj 2776/2 u suvlasništvu fizičkih osoba, sve u k.o. Kostrena – Lucija***

**A) PREDMET ZAMJENE:**

Nekretnine unutar građevinskog područja naselja N-1, zamjena suvlasničkog omjera nekretnine **k.č. broj 2776/1 od 882 m2 pašnjak Pod Hum z.k.ul. 3102 k.o. Kostrena-Lucija u suvlasništvu Općine Kostrena u 8/30 dijela po početnoj cijeni od 976,00 kn/m2 za suvlasničke omjere nekretnine k.č. broj 2776/2 od 240 m2 pašnjak Pod Hum z.k.ul. 3102 k.o. Kostrena-Lucija u suvlasništvu fizičkih osoba po početnoj cijeni od 571,52 kn/m2.**

**Jamčevina: 30.000,00 kuna** */slovima: tridesettisućakuna/*

**B) UVJETI NATJEČAJA:**

**1.** Ponuditelji – fizičke i pravne osobe obvezni su uplatiti jamčevinu u gore navedenom iznosu na broj računa Općine Kostrena IBAN: **HR 1723400091853800000**, Model: **HR 68,** Poziv na broj primatelja: **7757- OIB**, sa svrhom uplate ˝Jamčevina za zamjenu zemljišta u k.o. Kostrena-Lucija˝.

**2.** Jamčevina ponuditelja izabranog kao najpovoljnijeg uračunava se u cijenu. Ukoliko izabrani ponuditelj odustane od sklapanja ugovora o zamjeni odnosno ukoliko najpovoljniji ponuditelj u roku od 15 (petnaest) dana od dana dostave ugovora javnom bilježniku ne ovjeri svoj potpis na predmetnom ugovoru, isti nema pravo na povrat jamčevine. Ostalim ponuditeljima jamčevina vraća se u roku od 8 (osam) dana od dana donošenja odluke o odabiru najpovoljnije ponude.

**3.** Pored iznosa ponuđene cijene najpovoljniji ponuditelj dužan je podmiriti troškove plaćanja poreza sukladno važećim propisima kao i troškove ovjere potpisa ugovora kod javnog bilježnika, trošak procjene vrijednosti zemljišta u iznosu od 7.500,00 kuna, trošak objave javnog natječaja u javnom glasilu te troškove provedbe uknjižbe upisa prava vlasništva u zemljišnoj knjizi.

**4.** Pisana ponuda za sudjelovanje na natječaju obavezno mora sadržavati:

* Osnovne podatke o ponuditelju (ime, prezime, prebivalište ili boravište, osobni identifikacijski broj odnosno tvrtku, sjedište, matični i osobni identifikacijski broj za pravne osobe, kontakt podatke),
* Dokaz o uplati jamčevine,
* Broj računa za slučaj povrata uplaćene jamčevine,
* Presliku osobne iskaznice za ponuditelje fizičke osobe odnosno podatke o registraciji za pravne osobe (izvod iz registra),
* Pismenu izjavu o visini iznosa ponuđene cijene za nekretnine koje su predmet javnog natječaja.

**5.** Pisana ponuda za sudjelovanje na natječaju dostavlja se preporučenom poštom ili osobno, u zatvorenoj omotnici na adresu: Općina Kostrena, Sv. Lucija 38, 51221 Kostrena, s naznakom ˝NE OTVARATI – ponuda za zamjenu nekretnina u k.o. Kostrena-Lucija˝

**6.** Rok za podnošenje ponude je ***15 (petnaest) dana*** od dana objave javnog natječaja.

**7.** Nepotpune i nepravodobno pristigle ponude, kao i one koje ne ispunjavaju uvjete ovog natječaja neće se razmatrati.

**8.** Odluku o izboru najpovoljnijeg ponuditelja donosi Općinsko vijeće Općine Kostrena na temelju pisanog obrazloženja Povjerenstva za provođenje javnog natječaja za raspolaganje nekretninama i pokretninama u vlasništvu Općine Kostrena, a najpovoljnijom ponudom se smatra ona ponuda kojom se, uz ispunjenje propisanih uvjeta natječaja, nudi najviša cijena nekretnina.

**9.** Natječaj za zamjenu nekretnina smatra se valjanim ako je pravovremeno podnesena barem jedna ponuda koja ispunjava uvjete natječaja i kojom se nudi barem najniža (početna) cijena objavljena u javnom natječaju.

U slučaju da dva ili više ponuditelja zadovoljavaju sve propisane uvjete natječaja te nude istu cijenu nekretnina, provest će se usmeno javno nadmetanje, a izabrat će se ponuditelj koji ponudi veću cijenu nekretnina koje su predmet zamjene.

**10.** Javno otvaranje ponuda održat će se dana 25. listopada 2021. godine u 10:00 sati u prostorijama Općine Kostrena, Sv. Lucija 38.

**11.** O odabiru najpovoljnije ponude ponuditelji će biti obaviješteni u pisanom obliku.

**12.**. Općinski načelnik će s odabranim ponuditeljem sklopiti pisani ugovor u roku od 30 dana od dana donošenja odluke o izboru najpovoljnijeg ponuditelja. Postignuta cijena uplaćuje se jednokratno u roku od 30 (trideset) dana od dana ovjere potpisa načelnika na ugovor o zamjeni, a rok plaćanja je bitan sastojak ugovora o zamjeni.

***13.*** Općina Kostrena će novim vlasnicima izdati tabularnu ispravu podobnu za upis prava vlasništva na  nekretninama koje dobivaju u vlasništvo nakon isplate razlike u vrijednosti zemljišta uvećane za troškove procjene vrijednosti zemljišta i troškova objave natječaja u javnom glasilu u cijelosti.

**14.** Najpovoljniji ponuditelj se obvezuje potpisom ugovora prihvatiti stvarno stanje nekretnina koje su predmet ovog javnog natječaja.

**15.** Općina Kostrena zadržava pravo u svakom trenutku u cijelosti ili djelomično poništiti javni natječaj.

**16.** Sve informacije o natječaju mogu se dobiti radnim danom u Općini Kostrena, Sv. Lucija 38, soba broj 12 te na telefon broj 051/209-031 u vremenu od 9 do 12 sati.

KLASA:944-01/20-01/01
URBROJ:2170-07-03-21-34

 ***OPĆINA KOSTRENA***